
35.
Par Ogres novada pašvaldības dalību atklātā konkursā ar projektu 
“Ārsta telpu ierīkošana Liepu gatvē 12, Ciemupē, Ogresgala pagastā,  Ogres novadā”

Saskaņā ar Ministru kabineta 2025. gada 7. janvāra noteikumiem Nr. 23 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru" otrās kārtas īstenošanas noteikumi”, Centrālā finanšu un līgumu aģentūra ir izsludinājusi atklātu konkursu, ar projektu iesniegšanu līdz 2026. gada 11. jūnijam. 
Specifiskā atbalsta mērķis ir nodrošināt vienlīdzīgu piekļuvi veselības aprūpei un stiprināt veselības sistēmu, attīstot primārās veselības aprūpes pakalpojumu sniedzēju infrastruktūru.
Saskaņā ar Ogres novada Attīstības programmas 2022. – 2027. gadam Rīcības virzienu RV-5 “Veselības veicināšanas pakalpojumu attīstīšana” Ogres novada pašvaldība ir iecerējusi izveidot ģimenes ārsta praksi ar atbilstošu infrastruktūru Liepu gatvē 12, Ciemupē, Ogresgala pagastā,  Ogres novadā.
Pamatojoties uz Pašvaldību likuma 4. panta pirmās daļas 6. punktu un Ministru kabineta 2025. gada 7. janvāra noteikumiem Nr. 23 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru" otrās kārtas īstenošanas noteikumi”,

balsojot: ar 20 balsīm "Par" (Andris Krauja, Artūrs Mangulis, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Apstiprināt dalību atklātajā konkursā ar projektu “Ārsta telpu ierīkošana Liepu gatvē 12, Ciemupē, Ogresgala pagastā, Ogres novadā” un projekta apstiprināšanas gadījumā uzņemties saistības projekta ietvaros.
2. [bookmark: _GoBack]Uzdot Ogres novada pašvaldības Centrālās administrācijas Attīstības un plānošanas nodaļai iesniegt Centrālās finanšu un līgumu aģentūras Kohēzijas politikas Vienotajā informācijas sistēmā Eiropas Reģionālā attīstības fonda līdzfinansētā 4.1.1.3. pasākuma "Primārās veselības aprūpes lomas stiprināšana, attīstot infrastruktūru" otrās kārtā projektu “Ārsta telpu ierīkošana Liepu gatvē 12, Ciemupē, Ogresgala pagastā, Ogres novadā” līdz 2026. gada 11. jūnijam.
3. Projekta apstiprināšanas gadījumā Ogres novada pašvaldībai 2027. gadā nodrošināt finansējumu projekta īstenošanai 35 294,12 EUR (trīsdesmit pieci tūkstoši divi simti deviņdesmit četri euro, 12 centi), kas sastāv no:
3.1. Eiropas Reģionālā attīstības fonda finansējuma 30 000,00 EUR (trīsdesmit tūkstoši euro);
3.2. Ogres novada pašvaldības līdzfinansējuma 5 294,12 EUR (pieci tūkstoši divi simti deviņdesmit četri euro, 12 centi).
4. Projekta apstiprināšanas gadījumā Ogres novada pašvaldībai 2027. gadā nodrošināt nepieciešamo priekšfinansējumu un līdzfinansējumu, nepieciešamības gadījumā, ņemot aizņēmumu Valsts kasē.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

